ROMÂNIA 







SE APROBĂ,
PRIMĂRIA MUNICIPIULUI TIMIŞOARA



P R I M A R
DIRECŢIA URBANISM




Dr. Ing. GHEORGHE CIUHANDU
SERVICIUL PLANIFICARE SPAŢIALĂ

Nr. SC2009-16316/17.07.2009
REFERAT
de modificare a Anexei la H.C.L. nr. 478 din data de 28.10.2008 

privind procedura în vederea obţinerii Avizului prealabil de Oportunitate necesar pentru elaborarea unui plan urbanistic zonal
Având în vedere modificările aduse de Legea nr. 242 din 23 iunie 2009 privind aprobarea Ordonanţei Guvernului nr. 27/2008 pentru modificarea şi completarea Legii nr. 350/2001 privind amenajarea teritoriului şi urbanismul, publicată in Monitorul Oficial nr. 460 din 03 iulie 2009:
- ART. I, alin. 4 din Legea nr. 242/23.06.2009 prin care se precizează următoarele:

    4. La articolul I punctul 9, articolul 32 se modifică şi va avea următorul cuprins:

    "Art. 32. - (1) În cazul în care prin cererea pentru emiterea certificatului de urbanism se solicită o modificare de la prevederile documentaţiilor de urbanism aprobate pentru zona respectivă sau dacă condiţiile specifice ale amplasamentului ori natura obiectivelor de investiţii o impun, autoritatea publică locală are dreptul ca, după caz, prin certificatul de urbanism:

    a) să respingă cererea în mod justificat;

    b) să solicite elaborarea unui plan urbanistic zonal numai în baza unui aviz prealabil de oportunitate întocmit de structura specializată condusă de arhitectul-şef şi aprobat de primarul localităţii, respectiv primarul general al municipiului Bucureşti, prin care se stabilesc:

    1. teritoriul care urmează să fie reglementat prin Planul urbanistic zonal;

    2. categoria/categoriile funcţională/funcţionale a/ale dezvoltării şi eventualele servituţi;

    3. reglementări obligatorii sau dotări de interes public necesare;

    c) să solicite elaborarea unui plan urbanistic de detaliu.

- ART. I , alin. 6 din Legea nr. 242/23.06.2009 prin care se precizează următoarele:

6. La articolul I, după punctul 10 se introduce un nou punct, punctul 10^1, cu următorul cuprins:

    "10^1. La articolul 37, alineatul (4) se modifică şi va avea următorul cuprins:

    «(4) Comisia tehnică de amenajare a teritoriului şi de urbanism fundamentează din punct de vedere tehnic decizia structurii de specialitate din cadrul autorităţii locale, desemnată să emită avizul pentru documentaţiile de amenajarea teritoriului şi urbanism, precum şi pentru studiile de fundamentare sau cercetări prealabile, conform competenţelor existente, stabilite prin reglementările în vigoare pentru Comisia tehnică de amenajare a teritoriului şi de urbanism.»
Ca urmare a acestor modificări nu mai este necesară aprobarea în Plenul Consiliului Local a Avizelor de Oportunitate, astfel încât
PROPUNEM
- modificarea Anexei la H.C.L. nr. 478 din data de 28.10.2008 privind procedura în vederea obţinerii Avizului prealabil de Oportunitate necesar pentru elaborarea unui plan urbanistic zonal
1. Aliniatul din Anexă: 

„In vederea întocmirii Avizului de oportunitate de către structura specializată condusă de arhitectul – şef, verificat şi avizat de către Comisia Tehnică de Amenajare a Teritoriului şi de Urbanism şi aprobat de către Consiliul Local, este necesară depunerea unei documentaţii care să conţină „
se va înlocui cu:

„In vederea întocmirii Avizului de oportunitate de către structura specializată condusă de arhitectul – şef, fundamentat din punct de vedere tehnic de către Comisia Tehnică de Amenajare a Teritoriului şi de Urbanism, aprobat de Primarul Municipiului Timişoara, este necesară depunerea unei documentaţii care să conţină”
2. Aliniatul din Anexă: 

1. Certificatul de Urbanism prin care i-a fost solicitat Avizul prealabil de oportunitate al Consiliului Local însoţit de plan încadrare 1:5000 si plan situaţie existenta 1:500 eliberate de Primăria municipiului Timişoara 
se va înlocui cu:
1. Certificatul de Urbanism prin care i-a fost solicitat Avizul prealabil de oportunitate  însoţit de plan încadrare 1:5000 si plan situaţie existenta 1:500 eliberate de Primăria municipiului Timişoara

